**Metodologie specifică de organizare și desfășurare a**

**examenului de finalizare a studiilor pentru anul universitar 2023-2024**

Prezenta metodologie completează Regulamentul de organizare și desfășurare a examenului de licență a Universității Creștine Partium cu elemente specifice programelor de studii de licență și masterat din cadrul **Departamentului de Economie, Facultatea de Științe Economice și Sociale.**

**Art. 1**

În cadrul Departamentului de Economie se organizează examen de licență pentru absolvenții promoției curente și ai promoțiilor anterioare ale următoarelor programe de studii de licență, forma de învățământ cu frecvență:

 *Economia comerțului, turismului și serviciilor*

*Finanțe și bănci*

*Management*

și examen de disertație pentru absolvenții următoarelor programe de masterat, forma de învățământ cu frecvență:

 *Administrarea afacerilor în turism*

*Managementul dezvoltării afacerilor*

**Art. 2**

(1) Examenul de licență constădin 2 probe, după cum urmează:

Proba 1. Evaluarea cunoştinţelor fundamentale şi de specialitate;

Proba 2. Prezentarea şi susţinerea lucrării de licență.

(2) Examenul de disertație constă dintr-o singură probă: prezentarea și susținerea disertației.

(2) Proba 1 a examenului de licență se va desfășura sub forma de examen scris. Proba de prezentare și susținere a lucrării de licență/disertație este publică și se desfășoară în prezența, și în același loc și în același moment, a comisiei și a examinatului.

(3) Fiecare absolvent se va legitima, înaintea unei probe de examen, cu carnetul de student sau cartea de identitate.

**Art. 3**

(1) Subiectele aferente Probei 1 a examenului de licență vor fi formulate sub formă de întrebări tip grilă, din disciplinele fundamentele și de specialitate, pe baza unor tematici și a unei bibliografii postate pe site-ul specializării cu cel puțin 6 luni înainte de data examenului de licență.

 (2) Proba 1 se va desfășura utilizând platforma Moodle, testul cu timp limitat de rezolvare conținând 50 de întrebări (20 întrebări la disciplinele fundamentale și câte 10 întrebări la disciplinele de specialitate). Cheia de corectare indică cu exactitate criteriile de corecție și asigură obiectivitatea în toate cazurile.

(3) Timpul alocat pentru vizualizarea subiectelor și oferirea răspunsurilor va fi de minimum 30 minute, dar nu mai mult de 60 minute, în funcție de natura întrebărilor incluse în subiect.

(4) Înaintea începerii Probei 1 a examenului de licență, comisia va descrie și explica absolvenților cerințele generale, structura subiectelor și modul de organizare a probei.

(5) Responsabilitatea asigurării confidențialității subiectelor aferente Probei 1 a examenului de licență revine directorilor de departament și președinților de comisii.

**Art. 4**

1. Prezentarea şi susţinerea lucrării de licență(proba 2) se desfășoară după promovarea probei 1.
2. Fiecărui absolvent i se vor aloca cel puțin 10 minute pentru prezentarea lucrării de licență/disertație și 5 minute pentru a răspunde întrebărilor comisiei de examen.
3. Nota pentru lucrarea de licență/disertație se acordă de comisia de examen, pe baza susținerii în plenul comisiei.

**Art. 5**

1. Lucrările de licenţă/disertație trebuie să respecte criteriile de formă și de conținut stabilite în „Organizarea și desfășurarea examenului de finalizare la nivel de licență pentru specializările Management, Economia comerțului, turismului și serviciilor, Finanțe și Bănci”.
2. Coordonatorii lucrărilor de licenţă/disertație răspund în solidar cu autorii acestora de asigurarea originalităţii conţinutului acestora.
3. Verificarea antiplagiat va fi realizată de către biblioteca universitară, la solicitarea absolventului.
4. Coeficientul de similaritate („similarity index”) nu poate depăși 20%, iar absolventul va anexa la lucrarea sa raportul de antiplagiat semnat de conducătorul științific al lucrării.

**Art. 6**

1. Media unei probe se calculează ca medie aritmetică a notelor membrilor comisiei de examen.
2. Media examenului de licență se calculează ca medie aritmetică a rezultatelor probelor de examen.
3. Media unei probe și media examenului de licență se determină cu două zecimale, fără rotunjire.
4. Notele membrilor comisiei de examen, la proba 2, sunt note întregi de la 1 la 10.
5. Examenul de licență se consideră promovat dacă probele componente sunt promovate, iar media examenului este de cel puțin 6,00. O probă a examenului de licență se consideră promovată, dacă media probei este cel puțin 5,00.
6. Examenul de disertație se consideră promovat dacă media probei, și implicit a examenului este de cel puțin 6,00.

**Art. 7**

Reglementările aplicabile pentru scenariul online sunt prevăzute în **Anexa** **nr. 1**

Prevederile prezentei Metodologii se aplică în Departamentul de Economie, Facultatea de Științe Economice și Sociale, începând cu anul universitar 2023-2024, și sunt aplicabile și absolvenților care nu au susținut sau nu au promovat examenul de promovare a studiilor până la intrarea în vigoare a acestei metodologii.

**Anexa** **nr. 1 Metodologie specifică de organizare și desfășurare a**

**examenului de finalizare a studiilor pentru anul universitar 2023-2024**

**PE PERIOADA STĂRII DE ALERTĂ: SCENARIUL ONLINE**

(1) Examenul de licență constădin 2 probe, după cum urmează:

Proba 1. Evaluarea cunoştinţelor fundamentale şi de specialitate;

Proba 2. Prezentarea şi susţinerea lucrării de licență.

(2) Examenul de disertație constă dintr-o singură probă: prezentarea și susținerea disertației.

 (3) În perioada stării de alertă Proba 1 se va desfășura online, utilizând platforma Moodle, testul cu timp limitat de rezolvare conținând 50 de întrebări (20 întrebări la disciplinele fundamentale și câte 10 întrebări la disciplinele de specialitate). Cheia de corectare indică cu exactitate criteriile de corecție și asigură obiectivitatea în toate cazurile.

 (4) Timpul alocat pentru vizualizarea subiectelor și oferirea răspunsurilor va fi de minimum 30 minute, dar nu mai mult de 60 minute, în funcție de natura întrebărilor incluse în subiect.

(5) Înaintea începerii Probei 1 a examenului de licență, comisia cu ajutorul platformei Google-Meet va descrie și explica absolvenților cerințele generale, structura subiectelor și modul de organizare a probei.

(6) Prezentarea şi susţinerea lucrării de licență/disertație se va realiza online prin platforma Google-Meet. Pentru susținere, cel puțin încă doi studenți sunt prezenți pe platformă. Susținerea lucrării este deschisă publicului.